ย้อนไปเมื่อตอนอายุประมาณ 8 ขวบ ผมเคยเป็นไตอักเสบครับจำได้ว่าไปรักษาที่ รพ. ประมาณ 2-3 สัปดาห์ เเล้วก็หาย ตอนนี้ผมอายุ 17 ปีเเล้วครับ อาการตอนนี้ ผมรู้สึกเเน่นท้องมาประมาณ 5 วันครับ รู้สึกเหมือนอิ่มตลอดเวลา ท้องก็จะป่องๆ ครับ ผมลองไม่กินอะไรเลยตั้งเเต่เช้า พอมาตอนเย็น ก็ยังเหมือนเดิมเลย รู้สึกเหมือนอิ่ม เเล้วก็ท้องก็ยังป่องๆเหมือนเดิม เหมือนกับพึ่งกินข้าวมาอิ่มๆเลย เเต่ก็หิวนะ พอกินข้าวก็เเน่นเข้าไปอีก ตอนนี้ผมกังวลมาก ว่าโรคเดิมอาจจะกลับมา อีกอย่างผมเป็นคนนอนดึกครับ เเล้วก็ลักษณหน้าท้องตอนนี้ พอลองลูบหน้าท้องดู รู้สึกได้ชัดเลยว่า หน้าท้องบริเวณเหนือสะดือจะป่องกว่าหน้าท้องบริเวณล่างสะดือ เเล้วก็ หน้าท้องบริเวณเหนือสะดือมันจะเเข็งๆ เเต่ไม่เเข็งมาก ผมกลัวว่าโรคเดิมจะกลับมา พอจะลองทำนายโรคดูหน่อยได้มั้ยว่า อาการเเบบนี้ เสี่ยงจะเป็นโรคอะไรบ้าง
สวัสดีค่ะอาการท้องป่อง แน่นท้อง หรือท้องอืดเกิดได้จากหลายสาเหตุมากมาย เช่น ท้องผูก โรคกระเพาะอาหารอักเสบ การรับประทานอาหารหรือเครื่องดื่มที่มีแก๊สหรือก่อให้เกิดแก๊ส โรคกรดไหลย้อน นิ่วในถุงน้ำดี เป็นต้น อาการอาจเกี่ยวข้องกับไตอักเสบที่เคยเป็นหรือไม่ก็ได้ค่ะ โรคไตอักเสบบางชนิดไม่กลับมาเป็นซ้ำอีก แต่บางชนิดก็เป็นเรื้อรังได้แนะนำว่า ลองปรับเปลี่ยนอาหารและเครื่องดื่ม หลีกเลี่ยงอาหารที่ทำให้เกิดแก๊สในกระเพาะอาหาร หากสูบบุหรึ่ ควรงดสูบ หากยังไม่ดีขึ้น ควรปรึกษาแพทย์เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ